Atterbury Trust 'n Tweede kans - Atterbury Trust
'n Tweede kans
Daar is altyd 'n tweede kans, en wat jy daarmee doen, kan jou lewe verander. Dit is die les wat een van ons inspirerende beursstudente, Maritza Schoerie, in haar eie lewe geleer het. Haar kinderjare is in moeilike omstandighede deurgebring, sy het jonk ma geword en destyds sonder matriek as skoonmaker begin werk. Vandag is sy 'n onderwyseres wat die volgende generasie help bou terwyl sy self nog verder swot om kinders met spesiale behoeftes te help. Sy deel haar storie van aanhou droom, hard werk en tweede kanse.
Hoe het jy van toilette skoonmaak tot by onderwys uitgekom – wat het jou gemotiveer om aan te hou ondanks al die struikelblokke?
Ek is in Pretoria gebore, maar het vir die meeste van my laerskooljare in die Vrystaat gebly; dit was swaar jare. Ek het ma geword toe ek baie jonk was, en het destyds nie skool klaargemaak nie. In 'n tyd toe my man vir agt maande weg was, moes ek self die mas opkom en het toilette skoongemaak by die Booysens Beertjies kleuterskool. Ek het die mense van Beyers Bytjies in Danville leer ken en die geleentheid gekry om daar te begin werk as 'n assistent in die kleuterskool se klaskamer. Omdat ek vir myself en my gesin 'n beter lewe wou gee, het ek begin oplet hoe die juffrouens werk. Ek het die kans gekry om myself te bewys en ek het vir die kleintjies begin klasgee. Uiteindelik het ek my matriek geskryf, op 31, en vandaar af het ek 'n opvoedkundegraad begin swot deur Unisa, danky Atterbury Trust se hulp. Ek het onlangs my B.Ed grondslagfasegraad verwerf en is nou besig met 'n honneurs in "Special Needs", ook deur Unisa, terwyl ek skoolgee by Laerskool Tuinrand. Nou bly ek en my gesin in ons eie huis in Daspoort.
Is daar een lewensles wat jy geleer het wat jou lewe verander het?
Ek het 'n paar. Die lewe is swaar, maar as jy val, moet jy dadelik opstaan. Jy kan alles doen as jy in jouself glo. En belangrikste is om nooit moed op te gee nie en vas te klou aan die Here. Niks is onmoontlik nie, en jy as 'n mens kan baie struikelblokke oorwin as jy net glo in jouself en in die Here.
Nie almal het ewe veel geleenthede nie, maar dis 'n gawe om 'n geleentheid raak te sien en daarop te reageer sodat jy die meeste daarvan maak. Hoe het jy dit in jou lewe ervaar?
Ek het werklik self ervaar dat daar nog goeie mense is wat die beste in 'n mens sien. En dit het my positief beïnvloed sodat ek nou 'n positiewe mens is wat ook net die goed in alle mense sien. Ek glo in tweede kanse…
As iemand wat nou kinders se lewensuitkyk help vorm, watter insigte is vir jou belangrik om oor te dra aan die jonger generasie wat voor jou op die skoolbanke sit?
Ek wil vir kinders leer dat elkeen van hulle baie spesiaal en uniek is. Dis belangrik dat kinders verstaan dat hulle moet hulp soek en praat as iets hulle pla, en ook, dat hulle besef dat elkeen van hulle 'n werkie hier op aarde het, en dat God hulle geskape het met 'n doel. Alles is oorwinbaar, maak nie saak of dit 'n siekte, kanker of enige ander struikelblok nie.
Jy is nou besig met 'n honneurs in onderwys van kinders met spesiale behoeftes. Hoekom het jy spesifiek hierdie fokusrigting gekies?
Ek het besoek afgelê by Via Nova-skool vir kinders met spesiale behoeftes, toe 'n klein meisietjie na my toe loop, my hand vat en aankondig dat sy vir my 'n liedjie wil sing. Dit was nogal ewe "Jesus loves me". Só 'n positiewe mensie! Ek het my hart verloor in daardie skool en dit het my laat besef dat sulke engele gestuur word om mens meer bewus te maak van wie jy is en wat jy in staat is om te doen.
Wou jy van kleinsaf 'n onderwyseres word? Het jy self 'n gunstelingonderwyser/es op skool gehad; en watter rol het hy of sy gespeel in jou lewens- en beroepsbesluite?
Nee, snaaks genoeg het ek as kind gedroom om in die bak-bedryf te werk, dalk omdat ek sulke moeilike kinderjare gehad het. Maar op laerskool het ek 'n wonderlike juffrou gehad wat landloop afgerig het. Sy het vir my gesê dat my planne en die Here se planne nie dieselfde sal wees nie, en dat ek maar net Sy planne moet volg… en hier is ek nou vandag self 'n onderwyseres!
Het jy 'n mentor, en wat beteken hy of sy vir jou?
Ja, ek tel Leonie van Grolife en Louise van Atterbury Trust as mentors. Hulle is op my pad gestuur toe die pad baie onduidelik en so vol trane was. Danksy hulle en Atterbury Trust is ek waar ek is en ek sal altyd dankbaar wees.
Wat is vir jou die moeilikste deel van jou werk?
Dit is hartseer om te werk met kinders wat geestelik en fisies mishandel word. Dit voel vir my of ek nie genoeg liefde vir hulle kan gee nie. Ek raak vinnig geheg aan die kindertjies in my klas en wil vir hulle altyd net die beste gee.
As jy die minister van opvoeding was en beleid kon opstel vir Suid-Afrika se onderwys, wat sou jy as prioriteite aangepak het?
Ek sou aandring op gratis kleuterskool-onderrig. En ek sou 'n program begin wat terapeute permanent beskikbaar stel vir leerders met leer-stoornisse.
As jy 'n bydrae kan maak aan Atterbury Trust se beursfonds, doen dit gerus – met jou deelname kan ons meer belowende studente help om hulle studiedrome waar te maak. Jy kry 'n belastingvoordeel vir jou bydrae, en iemand wat sy of haar lewe wil verbeter, soos Maritza, kry die nodige bystand. Kliek hier om te skenk.
Om 'n eie lewe te bou
Onthou hierdie naam…
Beursaansoeke vir 2018 is nou gesluit. 2019 aansoeke sal op 1 Julie 2018 open.
Wat ons studente sê
"Aan my Atterburyfamilie, baie dankie vir die ondersteuning, geduld, hulp en omgee hierdie jaar – sonder julle sou niks van hierdie moontlik gewees het nie."
Wiehan Fourie BCom Hons Entrepreneurskap Cum Laude (UP)
"As dit nie was vir Atterbury Trust nie, was daar geen manier dat ek kon gaan studeer het nie. Ek is opreg dankbaar vir alles wat hulle vir my gedoen het, dit was meer as net om die fondse te voorsien, dit was 'n ondersteuningsnetwerk, 'n plek van inspirasie en motivering en bo dit alles 'n groep mense wat vas in my geglo het. Dankie vir alles Atterbury Trust! Julle het gehelp om my droom 'n realiteit te maak!"
"Ek kan nie glo hoe vinnig hierdie wonderlike tydperk in my lewe verbygevlieg het nie! Dit was 'n onvergeetlike paadjie wat ek kon stap, sekerlik een wat onmoontlik sou wees sonder die hulp en bystand van Atterbury Trust! Daarmee saam kan ek nie nalaat om die ondersteuning, vertroue en liefde wat Atterbury Trust se mense aan my betoon het oor die jare, uit te sonder nie! Ek sê opreg, BAIE DANKIE!"
As eerste generasie universiteitstudent, was die vooruitsig van studiekoste maar 'n swaar een vir my familie. Maar deur 'n paar wonderwerke van bo, word ek deel van die Atterbury trust familie en met hul hulp, kon ek gemaklik studeer en laasjaar, 2013 my B-graad in Ingenieurswese beërwe. Dankie dat ek deel kan wees van hierdie omgee familie."
Manrich van Greunen
"Ek sien Atterbury nie slegs as die helpende hand wat aan my die geleentheid gegee het om 'n B.Com Honneurs-graad te behaal nie, maar ek sien hulle ook as 'n maatskappy wat uitreik en die ekstra myl loop om ander te help met lewensveranderende geleenthede. Ek is nie alleen dankbaar vir die finansiële bydrae wat Atterbury tot my toekoms gemaak het nie, maar veral vir die mense wat ek deur Atterbury ontmoet het. Hulle voetspore sal altyd deel vorm van my lewenspad. Dit is inderdaad soos hulle sê…
"Die hoop wat helder geskyn het, tydens 'n donker tyd in my lewe. Toe niemand in my drome geglo het nie, behalwe ek. Die oorweldigende vreugde dat 'n droom bewaarheid kan word."
"Ek is een van die gelukkige studente wat, as gevolg van Atterbury Trust, die geleentheid het om te kan studeer. Atterbury is 'n wonderlike groep mense wat altyd uit hulle pad uit gaan om my studentelewe te vergemaklik en my te ondersteun waar moontlik. Van opwindende kampe, Gro-sessies met Leonie tot die lekkerste jaarfunksies, waar net die beste altyd vir ons voorgesit word, kan ek nie vir beter vra nie. Elkeen van die Atterbury-familie speel 'n unieke rol en ek is trots om te kan se…
"Atterbury is 'n wonderlike groep mense wat altyd uit hulle pad uit gaan om my studentelewe te vergemaklik en my te ondersteun waar moontlik."
Madelaine Viljoen, BCom Bemarking (Unisa)
Wat is vir Afrikaners oor – agt van die beste aanhalings.
Triomfkliniek en Operation Healing Hands werk saam
Sondagmiddag met SARIE en Kaleidoskoop
#SARIEfees: Drie van die Bestes – 20 Jaar Later
Nuus argief Kies Maand Maart 2018 Februarie 2018 Januarie 2018 Desember 2017 November 2017 Oktober 2017 September 2017 Augustus 2017 Julie 2017 Junie 2017 Mei 2017 April 2017 Maart 2017 Februarie 2017 Januarie 2017 Desember 2016 November 2016 Oktober 2016 September 2016 Augustus 2016 Julie 2016 Junie 2016 Mei 2016 April 2016 Maart 2016 Februarie 2016 Januarie 2016 Desember 2015 November 2015 Oktober 2015 September 2015 Augustus 2015 Julie 2015 Junie 2015 Mei 2015 April 2015 Maart 2015 Februarie 2015 Januarie 2015 Desember 2014 November 2014 Oktober 2014 September 2014 Augustus 2014 Julie 2014 Junie 2014 Mei 2014 April 2014 Januarie 2014 November 2013 September 2013